


PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti 17.03.2004

Nr. P.L. X -  103


AVIZ

asupra proiectului de Lege pentru modificarea Legii nr. 326/2003 privind drepturile de care beneficiază copii şi tinerii ocrotiţi de serviciile publice specializate pentru protecţia copilului, mamele protejate în centre maternale, precum şi copii încredinţaţi sau daţi în plasament la asistenţi maternali profesionişti
În conformitate cu prevederile art. 89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare  cu proiectul de Lege pentru modificarea Legii nr. 326/2003 privind drepturile de care beneficiază copii şi tinerii ocrotiţi de serviciile publice specializate pentru protecţia copilului, mamele protejate în centre maternale, precum şi copii încredinţaţi sau daţi în plasament la asistenţi maternali profesionişti, trimis cu adresa nr. P.L.X  103 din 04 martie 2004, înregistrat  sub nr. 31/207 din 04.03 2004.
Proiectul de lege a fost adoptat de Senat în şedinţa din 24.02.2004.

Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 17 martie 2004.


Membrii comisiei au examinat proiectul de lege supus aprobării, expunerea de motive la proiectul de lege şi avizul Consiliului Legislativ nr. 109 din 26.01.2004.

În urma dezbaterilor, cu majoritate de voturi, s-a hotărât avizarea favorabilă a proiectului de lege în forma adoptată de Senat.

În raport de obiectul şi conţinutul său, proiectul de lege face parte din categoria legilor ordinare.

